Update: 328 lbs : BTFC
Update: 328 lbsProgress Update (self.BTFC)
π Rendered by PID 28807 on r2-app-0adb515cf55fca519 at 2018-11-19 07:21:19.695343+00:00 running b14303b country code: US. Onderneming vier 40 jaar | Netwerk24
Onderneming vier 40 jaar
Oos-OVS Motors in Commissionerstraat, Bethlehem, bied sorgvuldig uitgesoekte gebruikte motors, sowel as nuwe voertuie. Die onderneming vier sy 40stebestaansjaar in Bethlehem.Foto: Martinette Hay
Vir die afgelope 40 jaar het Oos-OVS Motors in Bethlehem reeds die voorreg om kliënte van diens te wees.
Dié onderneming vier op Vrydag (17/05) dié besondere mylpaal van 40 jaar diens aan die gemeenskap.
Oos-OVS Motors is in Commissionerstraat geleë en dit is die eerste plek om by aan te klop wanneer ’n mens op soek is na eersteklas-gebruikte én nuwe voertuie.
Ná 40 jaar beywer die handelaar hom steeds daarvoor om puik gebruikte voertuie sorgvuldig en kundig uit te soek voordat dit in hul vertoonlokaal beland.
Die nuwe voertuie sluit die volledige reekse van JMC, JAC en BAW-bussies in.
Donald Stevens, bestuurder­eienaar, sê die verkoop van ’n puik produk en uitstekende naverkoopdiens is enkele van die faktore wat die onderneming reeds vir soveel jaar laat seëvier.
Nie net kan ’n gehalte-voertuig hier gekoop word nie, maar dit bied ook ’n volledig toegeruste werkswinkel vir alle voertuie, van nuut tot gebruik, met mededingende pryse.
“Ons het die reputasie dat ons ons voertuie herstel indien daar enige probleme is. Hierdie beginsel dra by dat kliënte ons bly ondersteun,” sê Stevens.
Dié onderneming het in 1979 klein begin toe Stevens en Koos Willemse saam die onderneming begin het. Daardie jaar, 40 jaar gelede, het Stevens as ’n jong man aan die begin van sy loopbaan gestaan en ’n groot droom gehad.
Met die Here se genade het hy ’n bedrag geld by Standard Bank geleen en Oos-OVS Motors begin.
Willemse het in 1997 afgetree.
“Ek wil vir Koos baie dankie sê vir sy bydrae om van Oos-OVS Motors ’n sukses te maak,” sê Stevens.